પત્રી (તા. મુન્દ્રા)

ભારતના ગુજરાત રાજ્યના કચ્છ જિલ્લાના મુન્દ્રા તાલુકામાં આવેલું એક ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી, નોકરી તેમ જ પશુપાલન છે. આ ગામમાં મુખ્યત્વે મગ , તલ, બાજરી, જુવાર, રજકો, એરંડા, કપાસ તેમ જ અન્ય શાકભાજીના પાકની ખેતી કરવામાં આવે છે.

ગામમાં પ્રાથમિક શાળા, માધ્યમિક અને ઉચ્ચતર માધ્યમિક શાળા, પંચાયતઘર, આંગણવાડી, બેંક, પોસ્ટ ઓફિસ, છાત્રાલય, પુસ્તકાલય, દવાખાનું, હોમિયોપેથીક હોસ્પિટલ, પશુ ક્લિનિક તેેમ જ દૂધની ડેરી જેવી સવલતો પ્રાપ્ય થયેલી છે.

ભુગોળ
ગામની દક્ષિણમાં કાંડાગરા નાના, પશ્ચિમ દિશામાં વાંકી, પૂર્વ દિશામાં બગડા, ફાચરીયા તથા ઉત્તર દિશામાં ભુજ તાલુકાનું મોટા બંદરા ગામ આવેલ છે.

ઇતિહાસ
પત્રી ગામનું જૂનું નામ અમરાપુરી હતું. આ ગામની સ્થાપના જામ જેસરજી જાડેજા ના પૌત્ર અને જામ હોથીજીના પુત્ર જામ રાયધણજીએ કરી હતી. અમરાપુરીની રચના થયા પછી જામ રાયધણજીના બે પુત્ર જામ કુબરજી અને રાઉજી તેનું શાસન સંભાળવા લાગ્યા. સમય જતા રાઉજી અલગ થઇ ગયા તેમના વંશમાં જ કચ્છ ના પ્રખ્યાત જેસલ પીર નો જન્મ થયો હતો, જેસર જાડેજા ભાયાત નું પ્રથમ ગામ પત્રી, જેને કચ્છી ભાષામાં 'પતર્યા' એમ કહેવાયું. જેના પરથી આ ગામનું નામ પતર્યા પરથી પત્રી પડ્યું.

આ પણ જુવો
 મુન્દ્રા
 ગુજરાત
 ભારત

સંદર્ભ

શ્રેણી:મુન્દ્રા તાલુકો